stanford-oval/wikipedia huggingface dataset:
זכויות להט"ב באוסטריה
ראו גם

זכויות להט"ב באירופה
טום פאריס

| --- | --- |
טום פאריס, מתוך "מסע בין כוכבים: וויאג'ר"
טום פאריס, מתוך "מסע בין כוכבים: וויאג'ר"
 תוכנית טלוויזיה:  "מסע בין כוכבים: וויאג'ר"
 הופעה ראשונה:  פרק הבכורה של "מסע בין כוכבים: וויאג'ר"
 הופעה אחרונה:  Endgame, פרק סיום הסדרה של "מסע בין כוכבים: וויאג'ר"
 גילום הדמות:  רוברט דאנקן מקניל
 מידע
 גזע:  אנושי
 מין:  זכר
 מקצוע:  הגאי חובש
 שיוך:  צי הכוכבים
 אזרחות:  פדרציית הכוכבים המאוחדת
 דמויות קשורות
 משפחה:  אדמירל אוון פאריס - אבא  ב'לאנה טורס - אשתו  מיראל פאריס - בתו  ליניס פריז (בת, ציר זמן חלופי)  קס (מסע בין כוכבים) - אשתו (ציר זמן חלופי)  שלושה צאצאים עם התפתחות אבולוציונית ממורצת עם קתרין ג'יינוויי מהפרק Threshold 
 חברים:  הארי קים צ'קוטי
תומאס יוג'ין "טום" פאריס (באנגלית: Thomas Eugene "Tom" Paris) הוא דמות בדיונית ביקום הבדיוני של זיכיון "מסע בין כוכבים", המופיע בסדרת הטלוויזיה "מסע בין כוכבים: וויאג'ר". פאריס משמש כהגאי הראשי וחובש על סיפון ספינת החלל וויאג'ר. שמה האמצעי של הדמות, "יוג'ין", הוא מחווה ליוצר "מסע בין כוכבים" - ג'ין רודנברי. את דמותו מגלם השחקן רוברט דאנקן מקניל.
ביוגרפיה בדיונית של הדמות > רקע

טום פאריס הוא בנו של אדמירל אוון פאריס ונצר למשפחה עם היסטוריה ארוכה של שירות מפואר בצי הכוכבים. בעקבות המסורת של משפחתו, פאריס הצטרף לאקדמיה של צי הכוכבים מתישהו בשנות ה-50 של המאה ה-24, והתמחתה בתחום האסטרופיזיקה. בגין היותו טייס מוכשר, פאריס זכה להיות מוצב בטייסת הכבוד של האקדמיה.
זמן קצר לאחר סיום לימודיו באקדמיה של צי הכוכבים, טום התרסק עם מעבורת שהטיס ליד קלדיק פריים, הראש, וגרם למותם של שלושה קציני צי הכוכבים אחרים. מאחר שפחד שהוא יאבד את המשרה שלו, פאריס זייף רשומה, שמאוחר יותר מגלה כי הסיבה לתאונה היא טעות טייס. מאמציו להסוות את השגיאה הצליחו, אך עדיין, מוכרע על ידי רגשות אשמה וחרטה, הוא התוודה. הוא הועמד למשפט צבאי על המעשים שעשה והודח משירות בצי הכוכבים עם קלון. זה גרם לקרע גדול ביחסים בין פאריס לבין אביו.
על פי הרומן הלא-קאנוני "Pathways" מאת ג'רי טיילור, מפיקת "מסע בין כוכבים: וויאג'ר", קיים סיפור רקע אלטרנטיבי לטום פאריס, שאירועיו דומים למתרחש בפרק "The First Duty" של "מסע בין כוכבים: הדור הבא", על ידי הזזת התאונה לשנותיו של פאריס באקדמיה של צי הכוכבים, והפיכת חבריו הצוערים לקורבנות של פזיזותו.
לאחר שחרורו מצי הכוכבים, פאריס עזב את סן פרנסיסקו למרסיי, שם הוא התחיל להעביר את זמנו בשתייה ובמשחק ביליארד בבר על חוף הים בשם Sandrine's. שם, צ'קוטי, קצין צי הכוכבים לשעבר המשרת כיום במאקי, גילה את פאריס וגייס אותו לשרת כטייס שכיר חרב למרד המאקי נגד הפדרציה. ההרפתקה הזאת לא נמשכה זמן רב, שכן פאריס נלכד על ידי צי הכוכבים בזמן הטסת המשימה הראשונה שלו עבור המאקי. לאחר שנשפט והורשע בבגידה בעוון סיוע למרד המאקי, פאריס נידון לשהות במושבת עונשין של הפדרציה ליד אוקלנד, ניו זילנד.
ביוגרפיה בדיונית של הדמות > מסע בין כוכבים: וויאג'ר

על קתרין ג'יינוויי, קפטן של ספינת החלל וויאג'ר, הוטל לאתר וללכוד את ספינת המאקי שתחת פיקודו של צ'קוטי. היא משיגה עבור פאריס שחרור זמני ממושבת העונשין, ומציעה לו שחרור מוקדם ודף נקי, בתמורה לכך שישמש כמודיע שלה על צ'קוטי והמאקי. בעת חיפוש אחר ספינת המאקי של צ'קוטי, וויאג'ר וכל צוותה (לרבות ג'יינוויי ופאריס) מושלכים לרביע דלתא על ידי גל אנרגיה מסיבי שנוצר על ידי חייזר המכונה "Caretaker". עם הגעתם לשם, הם מוצאים את ספינת המאקי עוגנת בתוך המערך של ה-"Caretaker". ניצולי האירוע מצאו עצמם תקועים במרחק של כ-70,000 שנות אור מכדור הארץ. ספינת המאקי מושמדת, ואנשי הצוות שלה מצטרפים לצוות הפדרציה על סיפון וויאג'ר.
הגעתה של וויאג'ר לרביע דלתא סיפקה לפאריס התחלה חדשה. ג'יינוויי העניקה לו מינוי שדה כקצין בצי הכוכבים בדרגת לוטננט, ומינתה אותו להיות ההגאי הראשי של הספינה. על אף שהייתה לו התחלה קשה, שכן הן אנשי צי הכוכבים והן אנשי המאקי חשדו בו, הוא עבד קשה והרוויח את הכבוד של חבריו לצוות. במהלך תקופה זו, הוא הפך להיות חבר טוב של סג"ם הארי קים, קצין צעיר במשימתו הראשונה שלו. בסופו של דבר, פאריס מתקבל על ידי הצוות כולו, והופך לאחד מהקצינים המוערכים של ג'יינוויי .
חובותיו של פאריס אינם מוגבלים להטסת וויאג'ר. בהוראתה של ג'יינוויי, הוא מוכשר כחובש שדה ומוטל עליו לסייע לדוקטור, עד אשר הדוקטור ממנה את קס לעוזרת העיקרית שלו. לאחר עזיבתה של קס, בפרק "The Gift", פאריס שב לבצע משמרות חובה רגילות במרפאה.
בפרק "Thirty Days", תוך הפרת הוראות ישירות כדי לעשות את מה שהוא הרגיש שהיה נכון לעשות מבחינה מוסרית, הוא מורד לדרגת סג"ם ומושלך לתא המעצר של וויאג'ר לתקופה של 30 יום. כעבור כשנה, לאחר שעבד בחריצות בתפקידו, הוא שב לדרגתו הקודמת. זה התרחש בדיוק לפני אירועי הפרק "Unimatrix Zero", שבמהלכם נחשף כי פאריס הוא הרביעי בשרשרת הפיקוד.
במהלך שירותו בוויאג'ר, פאריס טיפח כישרון סמוי לכתיבת תוכניות הולודק, ואף תכנן מספר תוכניות כאלו על מנת לבדר את חבריו לצוות. התוכניות הפופולריות ביותר שלו כללו יצירתם של הבר Sandrine's, פייר הייבן - עיירה אירית-אמריקאית בדיונית וסדרת סיפורי קפטן פרוטון - גיבור-על בסגנון סרטי מדע בדיוני של שנות ה-30.
בשנת 2377, טום נישא לב'לאנה טורס, המהנדסת הראשית של וויאג'ר, שהיא חצי אנושית וחצי קלינגונית. טורס ילדה את בתם מיראל פאריס במהלך האירועים שהובילו לחזרתה של וויאג'ר לרביע אלפא ואל כדור הארץ.
ביוגרפיה בדיונית של הדמות > לאחר החזרה לרביע אלפא

לאחר החזרה החל פאריס לשרת ברחבי צי הכוכבים ללא הצבה בספינה קבועה, כשהוא עובר בין חלליות שונות ומספר את זיכרונותיו מההרפתקאות ברביע דלתא.
אישיות

טום פאריס, לעיתים, מוצג כמי שנוטר טינה כלפי אביו, אדמירל אוון פאריס. מצב זה השתפר באופן משמעותי במהלך המסע, בשל נכונותה של ג'יינוויי להציע לו גאולה, ומאוחר יותר בשל יחסיו הרומנטיים עם ב'לאנה טורס.
לפאריס יש עניין רב בתרבות הפופולרית של כדור הארץ במאה ה-20, ולעיתים קרובות הוא עושה שימוש בתוכניות הולודק מסוג זה. הידע שלו סייע לצוות במהלך תקרית של מסע בזמן לתקופה זו.
הוא הופך לחבר טוב של הארי קים כבר מההתחלה, ולעיתים מוצג כמי שמגונן עליו מול הנאיביות שלו. בפרק הראשון, פאריס מציל את קים מקווארק, פרנגי מניפולטיבי. החבר היחיד של הצוות שאיתו בתחילה לפאריס הייתה מערכת יחסים קצת קשה הוא צ'קוטי, לאור ההיסטוריה שלהם במאקי. עם זאת, במהלך מסעה הביתה של וויאג'ר שנמשך שבע שנים, פאריס זכה באמונו של צ'קוטי, השניים התפייסו והפכו לחברים טובים.
בתחילה הסדרה, טום הוא בעל דרגת "לוטננט"; אולם, בפרק העונה הראשונה "Faces" הוא בעל דרגת "לוטננט זוטר".
הערות שוליים

↑  "We Will Always Have Tom Paris", Star Trek: Lower Decks, season 2, episode 3
ויל ויטון כוסלי קראשר (מימין) ורוברט דאנקן מקניל כניק לוקארנו; מתוך הפרק "The First Duty" של "מסע בין כוכבים: הדור הבא", 1992.
חפציבה (קומיקס)

| --- | --- |

חפציבה, כפי שהיא מופיעה בחוברת Uncanny X-Men #487 מאוגוסט 2007, אמנות מאת סלבדור לארוקה.
 סוג:  גיבור-על
 הוצאה לאור:  מארוול קומיקס
 הופעה ראשונה:  The X-Men #107 (אוקטובר 1977)
 יוצרים:  כריס קלרמונט, דייב קוקראם
 מידע
 שם אמיתי:  בלתי ניתן להגייה
 כינויים:  זי, ליידי חתלתולה
 סטטוס:  פעיל
 כוחות:  מהירות, זריזות ורפלקסים מוגברים, קואורדינציה ושיווי משקל מעולים, טופרים נשלפים, חושים מחודדים, פרומונים לשינוי התנהגות, ראיית לילה.
 חברה בקבוצה:  סטאר ג'אמרס
 חברה לשעבר בקבוצה:  אקס פורס אקס-מן
 דמויות קשורות
 אויבים:  וולקן, D'Ken 
 
חפציבה (באנגלית: Hepzibah) היא דמות בדיונית של גיבורת-על חייזרית המופיעה בחוברות הקומיקס אקס-מן וסדרת הבת אקס פורס ביקום מארוול קומיקס. הדמות הופיעה לראשונה בחוברת The X-Men #107 מאוקטובר 1977 ונוצרה על ידי הכותב כריס קלרמונט והמאייר דייב קוקראם.
חפציבה היא חייזרית מכוכב הלכת טריל'סארט שהיה נתון לשליטתה של אימפריית השי'אר העריצה. כאשר קורסייר היה שבוי בידיו של הקיסר ד'קאן מאימפריית השי'אר, חפציבה עזרה לו להימלט מהשבי יחד עם אסירים נוספים, ואלה יסדו את קבוצת פיראטי החלל הבין-גלקטיים סטארג'אמרס. כאשר חפציבה ננטשת על פני כדור הארץ, היא מצטרפת לשורות האקס-מן. היא ו-וורפאת' חולקים בקשר מיוחד. לחפציבה יכולות על-אנושיות כמו מהירות, זריזות ורפלקסים מוגברים, כמו גם חושים מחודדים וטפרים נשלפים. ביכולתה לשנות את אופן התנהגותם של אחרים על ידי הפרשת פרומונים.
ז'וזף פיטון דה טורנפור

| --- | --- |

 לידה:  5 ביוני 1656 אקס-אן-פרובאנס, צרפת 
 פטירה:  28 בדצמבר 1708 (בגיל 52) פריז, ממלכת צרפת 
 שם לידה:  Joseph Pitton de Tournefort 
 ענף מדעי:  בוטניקה
 מקום מגורים:  צרפת
 מקום לימודים:  הפקולטה לרפואה של מונפלייה  סורבון 
 מוסדות:  קולז' דה פראנס (1706–1708) 
 פרסים והוקרה:  מיני צמחים רבים, ראה גוף הערך; רחוב בפריז
 תרומות עיקריות
 הגדרת המושג סוג
 
ז'וזף פּיטוֹן דה טוּרנֶפוֹר (Joseph Pitton de Tournefort;‏ 5 ביוני 1656 – 28 בדצמבר 1708) היה בוטנאי צרפתי, שנודע בעיקר בזכות היותו חלוץ בשימוש במושגים השגורים כיום בבוטניקה כדוגמת סוג ועשבייה.
קורות חייו

טורנפור נולד באקס-אן-פרובאנס שבדרום צרפת, שם למד במסגרת מסדר הישועים. שם, היה אמור להצטרף לכנסייה הקתולית, אך מות אביו אפשר לו להמשיך לפתח את לימודיו בבוטניקה. לאחר שנתיים בהם עסק באיסוף צמחים, הוא למד רפואה במונפלייה, ולבסוף מונה כפרופסור לבוטניקה בז'רדן דה פלאנט בפריז בשנת 1683. בזמן זה הוא ערך מסעות מחקר רבים במערב אירופה, בייחוד בפירנאים, שם הרבה באיסוף צמחים.
בין השנים 1700–1701 ערך מסע מחקר וביקר באיי יוון, אסיה הקטנה, ארמניה וגאורגיה, אסף צמחים וערך תצפיות מדעיות שונות. ליוו אותו הבוטנאים שארל פּלומיֶיה (Plumier) ואנדראס גוּנדֶלסהַיימֶר (Gundelsheimer), וכן האמן קלוד אוֹבּרייה (Aubriet).
תיאוריו של טורנפור אינם מוגבלים רק לתחום תצפיות הטבע, והם מהווים מקור היסטורי אודות המקומות בהם ביקר בזמן הנתון. כך, הוא מתאר בתי כנסת בעיר מניסה שבטורקיה ואת שליטת היהודים בענף המסחר במדינה.
רשמי המסע ליוון, טורקיה והקווקז (Relation d'un voyage du Levant) פורסמו לאחר מותו, מאחר שנהרג בתאונת דרכים בפריז. כיום, הרחוב שבו נהרג נקרא על שמו- Rue de Tournefort ברובע החמישי של פריז.
תרומותיו

עבודתו העיקרית, Eléments de botanique ("יסודות הבוטניקה"), פורסמה ב-1694. שיטת המיון שבה השתמש הייתה מלאכותית, כלומר- מבוססת על תכונות הקשורות ליחס האדם אל הצמח, ולא על סמך קרבה סיסטמטית במובן המקובל כיום, ובכך עבודתו הזניחה חלוקות של בוטנאים שקדמו לו כדוגמת ג'ון ריי, שהבחין בין צמחי הזרע לחסרי זרע ובין חד-פסיגיים לדו-פסיגיים. כך שניתן לומר, שעבודתו הייתה צעד אחורה מבחינת הסיסטמטיקה, אך הטקסט שכתב היה כה ברור, והכיל מידע רב על מינים רבים, שעבודתו הייתה פופולרית בקרב בוטנאים, ועבודות רבות נעשו על סמך פרסומיו.
החלוקה בין מין לסוג לרוב נזקפת לזכותו. 7,000 המינים שפרסם סווגו תחת 700 סוגים. למעשה, כבר בוטנאים שקדמו לו, דוגמת גספר בוהין ואוגוסטוס קוירינוס ריווינוס, הציגו זמן קצר לפני עבודתו שימוש בשיטה הבינומית.
המושג עשבייה (herbarium) מיוחס לטורנפור. לפניו, כונו אוספי צמחים אלו במגוון שמות, כדוגמת Hortus siccus.
פרסומיו

"יסודות הבוטניקה" (Éléments de botanique), פורסם בשנת 1694 ותורגם ללטינית בשתי מהדורות- 1700, 1719
"ההיסטוריה של הצמחים בסביבות פריז" (Histoire des plantes qui naissent aux environs de Paris), פורסם בשנת 1689
"דיווח על נסיעתי ללבנט" (Relation d'un voyage du Levant) פורסם בשנת 1717
הנצחה

כאמור, הרחוב בו נהרג ברובע החמישי בפריז, קרוי על שמו. מלבד זאת, מיני צמחים רבים קרויים על שמו, מהם נציין שני מינים הגדלים בר בארץ ישראל:
כרוב החוף (Brassica tournefortii);
עכובית הגלגל, הידועה בשם העממי 'עכּוּבּ' (Gundelia tournefortii).
כמו כן, הסוג Tournefortia ממשפחת הזיפניים קרוי על שמו.
הערות שוליים

↑  http://hebrewbooks.org/pagefeed/hebrewbooks_org_2595_91.pdf
↑  http://www.ybz.org.il/_Uploads/dbsAttachedFiles/Article_9.8%281%29.pdf
| --- | --- |
בקרת זהויות :  NLI: 987007269042505171  PLWABN: 9810545401905606  BIBSYS: 2014773  BNE: XX1351238  BnF: cb12282135v (data)  Botanist: Tourn.  CANTIC: a10704681  GND: 117628905  ICCU: SBLV201733  ISNI: 0000 0001 2099 9374  LCCN: n84102390  MGP: 101861  NKC: mzk2008479917  NLA: 35546260  NLG: 198968  NTA: 07000417X  SELIBR: 237389  SNAC: w6rf6402  SUDOC: 031647987  TePapa: 50703  Trove: 991308  VcBA: 495/41162  VIAF: 24663685   WorldCat (עם VIAF): 24663685 
מפה המתארת את מסעות המחקר של טורנפור
חפצי-בה

| --- | --- |
 בן או בת זוג:  חזקיהו 
 צאצאים:  מנשה 
 
חֶפְצִי-בָהּ היא דמות מקראית, אשת חזקיהו מלך יהודה ואם בנו מנשה מלך יהודה. שמה מופיע פעם אחת בספר מלכים ב', פרק כ"א, פסוק א'. שמה נעדר בסיפור המקביל על מלכות מנשה בנה בספר דברי הימים ב', פרק ל"ג.
חז"ל סברו כי הנביא ישעיהו נתן לחזקיהו את בתו וממנה נולדו מנשה ורבשקה: "נתן לו ישעיהו את בתו ויצא ממנו מנשה ורבשקה. יום אחד הרכיבם חזקיהו על כתפיו והביאם לבית המדרש. אמר אחד מהם: ראשו של אבא טוב לצלות עליו דגים קטנים, אמר השני: ראשו של אבא טוב להקריב עליו לעבודה זרה. חזקיהו חבטם בקרקע (השליכם ארצה), מנשה נשאר חי ורבשקה מת".
יש שסברו כי הנביא ישעיהו רמז לשמה בנבואת הגאולה, שתבוא לשתיים מאמהות מלכי יהודה עזובה וחפצי-בה: לֹא-יֵאָמֵר לָךְ עוֹד עֲזוּבָה, וּלְאַרְצֵךְ לֹא-יֵאָמֵר עוֹד שְׁמָמָה--כִּי לָךְ יִקָּרֵא חֶפְצִי-בָהּ, וּלְאַרְצֵךְ בְּעוּלָה. אחרים טוענים כי השם המופיע בפסוק ניתן לעיר ירושלים על ידי ישעיהו בתגובה לייאוש אשר אחז בעם לאחר החורבן והתחושה שה' אינו רוצה בעירו ירושלים עוד. בתגובה עונה הנביא כי שמה החדש של ירושלים הוא חפצי-בה כלומר ה' חפץ בעירו.
בספרו קדמוניות היהודים מציין יוסף בן מתתיהו כי מוצאה של חפציבה מהעיר ירושלים.
הערות שוליים

↑  תלמוד בבלי, מסכת ברכות, דף י', עמוד א'; הטקסט אינו מופיע בדפוס וילנה, אך נשמר בכתב יד מינכן לתלמוד ובעין יעקב (ראו למשל באתר ספריא)
↑  יהודה אדרי, נשים בתנ"ך ובאספקלריית חז"ל, קריית גת, דני ספרים, 2009, עמ' 119
↑  יאיר הופמן, עולם התנ"ך: ישעיהו, תל אביב, דוידזון עתי, 1994, עמ' 269
↑  יוסף בן מתתיהו, קדמוניות היהודים, ירושלים, מוסד ביאליק, 2002, עמ' 346
טצ'יבאנה קוזאבורו

| --- | --- |

 לידה:  18 במרץ 1893 מיטו, יפן 
 פטירה:  30 במרץ 1974 (בגיל 81) 
 מדינה:  האימפריה היפנית, יפן 
 
טאצ'יבאנה קוזאבורו (18 במרץ 1893 –  30 במרץ 1974) היה הוגה דעות יפני. היה חברו לזרם ה"נוהון שוגי" ("חקלאות כבסיס") של הוגה הדעות גונדו. תמך בחזרתה של יפן לערכי החקלאות והמוסר ונטישת תרבות המערב.
נולד באיבראקי שליד טוקיו. בשנת 1915 הוא הקים את ההתיישבות הסוציאליסטית "כפר האחים", ובשנת 1931 הקים מכון בו לימד את הצורך באהבת ההתיישבות הכפרית.
בשנת 1932 הוא כתב את ספרו "עקרונות הרפורמה הפטריוטית של יפן". הוא טוען שיפן צריכה לחזור למסורותיה העתיקות מכיוון שיועד לה תפקיד חשוב של החזרת אסיה לערכי המוסר.
לאחר תקרית ה-15 במאי 1932 בה ניסו קושרים לתפוס את השלטון, נאשם טצ'יבאנה בסיוע למורדים ונידון למאסר עולם.
ראו גם

גונדו
קיטה איקי
אוקאוה
לקריאה נוספת

יפן המודרנית - בן עמי שילוני, הוצאת שוקן.
| --- | --- |
בקרת זהויות :  NLI: 987007273797005171  CiNii: DA03055734  ISNI: 0000 0000 8197 3461  LCCN: n83037226  NDL: 00083060  NLK: KAC2020O1239  SUDOC: 18894415X  VIAF: 11216326   WorldCat (עם VIAF): 11216326
טיסה 93 (סרט)

| --- | --- |

 מבוסס על:  9/11 Commission Report 
 בימוי:  פול גרינגראס
 הופק בידי:  טין ביוואן, אריק פלנר, לויד לוין
 תסריט:  פול גרינגראס
 עריכה:  Clare Douglas 
 שחקנים ראשיים:  לואיס אלסאמארי, טריש גאטס, צ'ייני ג'קסון, חאליד עבדאללה, דויד אלן באסץ, דני דילון, פיטר הרמן
 מוזיקה:  ג'ון פאוול
 צילום:  בארי אקרויד
 מדינה:  הממלכה המאוחדת, ארצות הברית, צרפת 
 חברת הפקה:  StudioCanal, Working Title Films 
 חברה מפיצה:  אולפני יוניברסל
 שיטת הפצה:  וידאו על פי דרישה 
 הקרנת בכורה:  28 באפריל 2006
 משך הקרנה:  111 דקות
 שפת הסרט:  אנגלית
 סוגה:  דוקו-דרמה, סרט דרמה, סרט אסונות, סרט ביוגרפי 
 תקציב:  15,000,000‏$
 הכנסות:  76,286,096‏$
 הכנסות באתר מוג'ו:   united93
 פרסים:  פרס איגוד מבקרי הקולנוע של דאלאס-פורט וורת' לסרט הטוב ביותר 
 www.flight93.net
 דף הסרט ב־IMDb
 
טיסה 93 (באנגלית: United 93) הוא סרט מתח המבוסס על סיפורה האמיתי של טיסה 93 של יונייטד איירליינס שנחטפה בפיגועי 11 בספטמבר.
עלילה

בבוקר ה-11 בספטמבר 2001, 4 מחבלים חוטפים מטוס נוסעים של חברת יונייטד איירליינס בטיסה מספר 93 (מניוארק, ניו ג'רזי לסן פרנסיסקו, קליפורניה). המטרה היא להוביל את המטוס לוושינגטון ולהתרסק בגבעת הקפיטול.
לאחר הגעתם לנמל התעופה, המחבלים עוברים שם את הבדיקות הביטחוניות בהצלחה, ובלי לעורר כל חשד בקרב המאבטחים הם עולים למטוס יחד עם שאר הנוסעים.
לאחר המראת המטוס והגשת האוכל, אחד המחבלים נכנס לשירותים ומרכיבים שונים מרכיב "חגורת נפץ" מזויפת ולובש אותה עליו. שאר המחבלים חמושים בסכינים.
לאחר זמן קצר המחבלים מתחילים במשימה: הם קמים ממושביהם במחלקה הראשונה, משספים את גרונו של אחד הנוסעים, ומאיימים שיפוצצו את המטוס אם כולם לא ישבו במקומותיהם בשקט.
שני מחבלים מאיימים על דיילת שתפתח את תא הטייס, וכאשר הקצין הראשון פותח את הדלת כדי לבדוק את פשר המהומה הם נכנסים לתא, דוקרים למוות את שני הטייסים והדיילת ומשתלטים על המטוס. לאחר ההשתלטות, החוטף שאמור להטיס את המטוס קם ממקומו, נכנס לתא הטייס ולוקח פיקוד על ההגאים, כאשר המטרה היא להתרסק בגבעת הקפיטול בוושינגטון הבירה.
המחבלים במקביל מעבירים את כל הנוסעים לאחורי המטוס, והנוסעים מתחילים להתקשר למשפחותיהם בעזרת טלפונים לווייניים וסלולריים, ולספר שנחטפו. בזמן שהתברר להם על שני המטוסים שהתנגשו במגדלי התאומים ובפנטגון, הם מבינים שהמחבלים מתכוונים לרסק את המטוס על בניין, ואחרי הצבעה שעושים ביניהם, הנוסעים מחליטים לתקוף ולהשתלט על המחבלים, ולנסות להטיס את המטוס בחזרה לקרקע על ידי אחד הנוסעים, שהוא גם טייס.
הנוסעים מתנפלים על החוטפים, מכים אותם, זורקים עליהם חפצים ושופכים עליהם מים רותחים. בעת ההתנגדות, הטייס החוטף מטלטל את המטוס מצד לצד כדי לגרום לנוסעים לאבד את שיווי המשקל. הנוסעים מצליחים לנטרל שני חוטפים ופורצים את דלת תא הטייס בעזרת עגלת אוכל ותוקפים את המחבלים שם. תוך כדי התנגדות, הטייס החוטף מוריד את המטוס עד לקרקע וגורם להתרסקותו בשדה פתוח בפנסילבניה. כל 44 אנשי הצוות והנוסעים במטוס, ביניהם ארבעה חוטפים, נהרגים.
רוב הסרט מתרחש במרכזי בקרת הקרקע השונים העוקבים אחרי הטיסות החטופות וההתרסקויות ב-11 בספטמבר 2001.
ז'וזף פלטו

| --- | --- |

 לידה:  14 באוקטובר 1801 בריסל, Dyle, הרפובליקה הצרפתית הראשונה 
 פטירה:  15 בספטמבר 1883 (בגיל 81) גנט, בלגיה 
 ענף מדעי:  פיזיקה תאורטית 
 מקום לימודים:  אוניברסיטת לייז' (1829) 
 מנחה לדוקטורט:  אדולף קטלה
 מוסדות:  אוניברסיטת גנט 
 פרסים והוקרה:  חבר זר של החברה המלכותית (24 בנובמבר 1870) 
 צאצאים:  פליקס אוגוסט ז'וזף פלטו 
 תרומות עיקריות
 המצאת הפנקיסטיסקופ, ניסויים בבועות סבון (חוקי פלטו), בעיית פלטו
 
ז'וזף אנטואן פרידנאן פלטו (בצרפתית: Joseph Antoine Ferdinand Plateau;‏ 14 באוקטובר 1801 – 15 בספטמבר 1883) היה פיזיקאי ומתמטיקאי בלגי. הוא היה לאחד החלוצים ביצירת אשליה של תמונות זזות. לצורך כך, יצר דיסקים מסתובבים המציגים ציורים המדמים שלבים שונים של תנועה במקטעים שביניהם חריצים במרווחים קבועים. מכשיר זה, שהמציא בשנת 1832, נקרא פנקיסטיסקופ.
קורות חייו

פלטו נולד בבריסל. אביו, אנטואן פלטו (צר'), שנולד בטורנה, היה צייר, שהתמקד בציור פרחים. כבר בגיל שש ידע פלטו הצעיר לקרוא, מיומנות נדירה לילד בזמנו. בבית הספר היסודי גילה עניין בתחום הפיזיקה, מה שמשך אותו להעמיק בנושא בהמשך בלימודים אקדמיים.
ב-27 באוגוסט 1840 נישא לאוגוסטין תרז אמי פאני קלברו, ושנה לאחר מכן נולד להם בן משותף. בתו אליס פלטו נישאה ב-1871 לגוסטב ואן דר מנברו, שהפך בהמשך לעוזרו ולביוגרף הראשון שלו.
פלטו, שהתעניין ברישומי האור על הרשתית, ביצע ניסוי שבו בהה ישירות לשמש במשך 25 שניות. בשלב מאוחר יותר בחייו התעוור, והוא ייחס זאת לאותו ניסוי. עם זאת, ייתכן שסבל מדלקת הענבייה וזו הייתה הסיבה לעיוורונו.
ב-1872 נכלל באקדמיה המלכותית ההולנדית לאמנויות ולמדעים על אף שלא היה הולנדי.
פלטו מת בשנת 1883 בגנט.
קריירה אקדמית

פלטו סיים בשנת 1829 את לימודיו באוניברסיטת לייז' שבלייז', בלגיה, מטעמה קיבל תואר דוקטור במדעי הפיזיקה והמתמטיקה.
ב-1827 החל לשמש מורה למתמטיקה במכינה מדעית ללימודים אקדמיים (Atheneum) בבריסל. ב-1835 מונה לפרופסור לפיזיקה ולפיזיקה שימושית באוניברסיטת גנט.
מחקר > אופטיקה

ב-1829 הגיש את עבודת הדוקטורט שלו למנחה שלו אדולף קטלה. העבודה הייתה באורך 27 עמודים בלבד, אבל כללה מספר אבחנות ומסקנות חשובות. היא כללה את תוצאותיו הראושונת במחקר על השפעת צבעים על הרשתית (אורך, עוצמה וצבע), מחקרו המתמטי על ההצטלבות (מקום גאומטרי) של עקומות סובבות (הוא קרא לכך דיסקים אנורתוסקופיים). ב-1832 המציא פלטו מכשיר סטרובוסקופ מוקדם, שנקרא פנקיסטיסקופ, המכשיר הראשון שיצר אשליה של תמונות נעות. המכשיר כלל שני דיסקים, האחד בעל חלונות קטנים מעוגלים במרווחים קבועים, והשני כולל רצף של תמונות. כששני הדיסקים הסתובבו אחד גבי השני במהירות המתאימה, נוצר סנכרון של החלונות והתמונות, שיצא אפקט של אנימציה. תצוגה סטרובוסקופית זו של תמונות, שיצרה אשליה של תמונות, הייתה שלב חשוב בהתפתחות הקולנוע.
מחקר > בעיית פלטו

פלטו חקר גם את תופעת הנימיות ומתח פנים. הבעיה המתמטית של קיום משטח מינימלי עם גבול נתון, נקראת על שמו "בעיית פלטו", על אף שז'וזף-לואי לגראנז' העלה אותה כבר ב-1760. הוא ערך מחקרים נרחבים בבועות סבון, וניסח את חוקי פלטו, שמתארים את המבנים שנוצרים על ידי קרומי סבון בקצף. המחקר שלו היה קשור למשפט הבועה הכפולה.
בתרבות

ב-14 באוקטובר 2019 יצרה גוגל שרבוט (דודל) המנציח את פועלו של פלטו, לרגל מלאת 218 שנה להולדתו. השרבוט הציג דימוי של פנקיסטיסקופ, כאשר בכל פלטפורמה הוצג שרבוט שונה, למשל בגרסת המחשב האישי הוצגה מחבת המטגנת חביתית. זו הייתה הפעם הראשונה בה גוגל הציגה שרבוט שונה בפלטפורמות שונות - גם במחשב האישי, גם במובייל וגם באפליקציה של גוגל.
הערות שוליים

↑  Museum for the History of Sciences, Ghent (2001). "Ghent Scientists: Joseph Plateau" (באנגלית). נבדק ב-26 במרץ 2020. {{cite web}}:  (עזרה)
↑  "Joseph Antoine Ferdinand Plateau's 218th Birthday". Google. 14 באוקטובר 2019. נבדק ב-26 במרץ 2020. {{cite web}}:  (עזרה)
| --- | --- |
בקרת זהויות :  NLI: 987007319862905171  BnF: cb120148433 (data)  GND: 117683604  ISNI: 0000 0000 4894 6074  LCCN: no2003107988  NTA: 070948690  RERO: 02-A024537674  SUDOC: 028279891  VcBA: 495/381526  VIAF: 36928868   WorldCat (עם VIAF): 36928868 
דוגמת פנקיסטיסקופ המציגה תנועת נחש שיצר פלטו ב-1833
ונדי דייוויס

| --- | --- |

 לידה:  16 במאי 1963 (בת 61) רוד איילנד, ארצות הברית
 מדינה:  ארצות הברית 
 השכלה:  בבית הספר למשפטים של הרווארד
 עיסוק:  עורכת דין
 מפלגה:  המפלגה הדמוקרטית
 www.wendydavistexas.com
 סנטורית מדינת טקסס
 חברת מועצת העיר פורט
 חתימה:   
 
ונדי ראסל דייוויס (באנגלית: Wendy Russell Davis; נולדה ב-16 במאי 1963) היא עורכת דין אמריקנית ופוליטיקאית דמוקרטית מפורט וורת', טקסס. דייוויס ייצגה את מחוז 10 בסנאט של מדינת טקסס בין השנים 2009–2015. לפני כן, כיהנה במועצת העיר של פורט וורת'. מאז פרישתה מהחיים הפוליטיים, משמשת דייוויס כפרשנית פוליטית. ייסדה ארגון ללא מטרת רווח בשם Deeds Not Words (מעשים, לא מילים) הפועל לקדם נשים צעירות בפוליטיקה.
ב-25 ביוני 2013, ערכה דייוויס פיליבסטר בו נאמה במשך שלוש עשרה במטרה לחסום את החוק הטקסני שהוסיף תקנות שיגבילו את האפשרות לערוך הפלות בטקסס. באמצעות הפיליבסטר הצליחו מחוקקים דמוקרטים לעכב את העברת החוק מעבר לסף זמן החקיקה במושב הסנאט. החוק עבר, בסופו של דבר, במושב הבא. בעקבות הפיליבסטר, דייוויס נחשפה לתקשורת הלאומית בארצות הברית ואף הבינלאומית. היא התמודדה בשנת 2014 לתפקיד מושל טקסס אך הפסידה בבחירות למועמד המפלגה הרפובליקנית מועמד גרג אבוט, 59-38%.
חיים אישיים

ונדי דייוויס נולדה בשם ונדי ג'ין ראסל במערב וורוויק, רוד איילנד, בתם של וירג'יניה סטובאל וג'רי ראסל. המשפחה עברה לגור בפורט וורת', שבמדינת טקסס ב-1973, כשהייתה בת 11. כשהייתה בת 13, התגרשו הוריה ואביה עזב את עבודתו בתאגיד NCR והחל לעבוד בתיאטרון קהילתי, צעד שהוביל לעצירת תשלום המזונות. אימה של דייוויס, שלמדה רק עד כיתה ט' פרנסה את ארבעת ילדיה כשעבדה בעבודות שרות שונות.
בגיל 14, סייעה ונדי בפרנסת המשפחה, בכך שמכרה מינויים לעיתון יומי המקומי (The Fort Worth Star-Telegram) ובחנות לממכר מיצים. בגיל 17, בעודה לומדת בתיכון, עברה לגור עם החבר שלה, פועל בניין, פרנק אנדרווד, ובשנת 1981, כשהייתה בת 18, היא סיימה את התיכון. שנה לאחר מכן היא התחתנה ונולדה לזוג בת. כשהייתה בת 19, נפרדה מאנדרווד.
דייוויס למדה באוניברסיטת טקסס בארלינגטון סמסטר אחד בלבד בגלל בעיות כלכליות ונאלצה להפסיק. באותה התקופה, היא הכירה את בעלה השני, ג'פרי ר. דייוויס, עורך דין וחבר מועצת העיר, בזמן שעבדה במלצרות. היא עבדה גם כמזכירה במשרדו של הרופא, שם אחות הפנתה אותה לתוכנית דו שנתית ללימודים משפטיים במכללת מחוז טרנט. ב־1986, היא המשיכה בלימודים באוניברסיטה הנוצרית של טקסס (TCU) ושנה לאחר מכן התחתנה עם ג'ף דייוויס. דייוויס אימץ את בתה של ונדי ונולדה להם בת משותפות ב־1988. דייוויס עברה שתי הפלות בשנים הבאות.
במאי 1990, סיימה דייוויס תואר ראשון ובסתיו, היא עברה עם בנותיה לקסינגטון מסצ'וסטס עם תחילת לימודיה בבית הספר למשפטים של הרווארד. הסדר זה לא צלח והבנות חזרו לחיות בטקסס עם האב. בזמן הלימודים התנדבה בקליניקה משפטית וסייע לחולי איידס לכתוב את הוראות רפואיות מקדימות ולבני זוגם לקבל את זכויותיהם החוקיות. במאי 1993, היא קבלה את תואר במשפטים בהצטיינות ובנובמבר 1993 התקבלה ללשכת עורכי הדין של טקסט.
ב־2005, הזוג התגרש, כאשר הבת הקטנה המשיכה להתגורר בעיקר עם אביה.
קריירה פוליטית > מועצת העיר

דייוויס התמודדה לראשונה על מושב מועצת העיר פורט בשנת 1996, אך הפסידה בתשעים קולות. לאחר ההפסד היא תבעה מספר כלי תקשורת על סיקור מוטה. אך, טענותיה נדחו על ידי בית המשפט בטקסס. בשנת 1999, דייוויס נבחרה לחברת מועצת העיר פורט וורת. במהלך תשע שנים בהם הייתה חברת מועצה היא עסקה בתחבורה, פיתוח כלכלי, ואתגרים מקומיים.
קריירה פוליטית > סנאט מדינת טקסס

דייוויס ייצגה בסנאט מדינת טקסס את מחוז 10. בשנת 2008, היא ניצחה סנטור הרפובליקני המכהן קים בריימר. ונבחרה מחדש בשנית ב-2012. בזמן כהונתה, דייוויס הייתה חברה במספר ועדות של הקונגרס.
ב-29 במאי 2011, פתחה דייוויס את הפיליבסטר על קיצוץ תקציב החינוך הציבורי ב-4 מיליארד דולר, וכתוצאה מכך כונס מושב מיוחד של הסנאט לבקשתו של מושל, ריק פרי.
דייוויס זכתה בפרסים ובהכרה במהלך כהונתה הראשונה מארגוני נשים וילדים בטקסס. היא גם צוינה בעיתונים שונים כמחוקקת פעילה למען האזרחים ושמה הוזכר כמועמדת למרוץ לתפקיד מושל טקסס.
במרץ 2013, דייוויס הודיעה על כוונתה לרוץ בבחירות לסנאט. אולם, ב-3 באוקטובר 2013, היא שינתה את דעתה הודיעה על מועמדותה לתפקיד מושלת טקסס במקום התמודדות בבחירות לסנאט.